
                                                                                                                                         Χανιά 30-7-2026                                              

                                                   ΔΕΛΤΙΟ ΤΥΠΟΥ

Το Εργατικό Κέντρο Χανίων εκφράζει τη βαθιά του θλίψη και τα ειλικρινή του συλλυπητήρια για τον τραγικό θάνατο των δύο πυροσβεστών, του 25χρονου Παντελή Διαμαντάκη και του 58χρονου Μανώλη Στρατιδάκη, που έχασαν τη ζωή τους κατά τη διάρκεια επιχείρησης κατάσβεσης πυρκαγιάς στην Κρύα Βρύση Ρεθύμνου.
Οι δύο συνάδελφοι έπεσαν θύματα του καθήκοντος, προσπαθώντας να προστατέψουν συνανθρώπους και περιουσίες , σε συνθήκες εξαιρετικά δύσκολες. Η αιφνίδια αναζωπύρωση της φωτιάς και η πυκνή καπνιά περιόρισαν δραματικά την ορατότητα, με αποτέλεσμα να μην μπορέσουν να βρουν διέξοδο διαφυγής, παρά το γεγονός ότι συνάδελφοί τους βρίσκονταν μόλις 20-30 μέτρα μακριά.
Το τραγικό αυτό γεγονός αναδεικνύει για ακόμη μία φορά τον τεράστιο κίνδυνο που αντιμετωπίζουν καθημερινά οι εργαζόμενοι στην Πυροσβεστική, οι οποίοι, συχνά με ελλιπή μέσα και προσωπικό, καλούνται να δώσουν μάχη με τη φωτιά, ρισκάροντας ακόμη και τη ζωή τους. Η απώλεια δύο συναδέλφων εν ώρα καθήκοντος πρέπει να αποτελέσει αφορμή για ουσιαστική συζήτηση γύρω από τις συνθήκες εργασίας, τη στελέχωση και τον εξοπλισμό της Πυροσβεστικής Υπηρεσίας.
Το Εργατικό Κέντρο Χανίων εκφράζει τα θερμά του συλλυπητήρια στις οικογένειες και τους οικείους των δύο πυροσβεστών, καθώς και σε όλους τους συναδέλφους τους. Είμαστε κοντά τους σε αυτή τη δύσκολη στιγμή.
Η μνήμη και η προσφορά τους θα παραμείνουν ζωντανές.
ΑΘΑΝΑΤΟΙ!!!

Εργατοϋπαλληλικό Κέντρο Νομού Χανίων

image1.jpeg




